Agisight/tyv-rus-200k huggingface dataset:
Тувинский: А сен канчап бардың, аскыңче суг пактап алдың бе? – деп, Ожулун Угедейче көрнүп келген.
Русский: А ты что как в рот воды набрал? – повернулась Ожулун к Угэдэю.
Тувинский: Кырган-авай, - деп, оозу хомудаанындан бажын халайткан, - бистер буруулуг эвес бис, анаа-ла ынаар баарын күзеп турдувус...
Русский: Бабушка, – обидчиво наклонил тот голову, – мы не провинились ни в чем, просто захотели…
Тувинский: Хм... – деп, ол Угедейже көрген.
Русский: Хм… – глянула она на внука с интересом.
Тувинский: Бир талазында, сээңии шын.
Русский: С одной стороны, ты прав.
Тувинский: Кылбаан частырыың дээш сени кончупканынга хомудап турар-дыр сен.
Русский: Ты обижаешься, что тебя поругали за несовершенную ошибку.
Тувинский: А ол чорук ажылчынга азы кайы-ла-бир өске бөдүүн кижиге өршээлдиг херек-тир.
Русский: Но это опять же простительно челяди или любому другому простому смертному.
Тувинский: Чүгле хаан кижиге эвес!
Русский: Но не хану!
Тувинский: Хаан хомудалдан бедик турар ужурлуг!
Русский: Хан выше обид!
Тувинский: Бир эвес бодалдар шын эвес болза, ажыл-херектер база шын эвес дээрзин ол билир ужурлуг.
Русский: Он должен понимать, что если неправильны были мысли, то неправильны и поступки.
Тувинский: Ындыг бе! – деп, Тулуй бодалды сегире тыртып алган.
Русский: Так! – мгновенно отреагировал Тулуй.
Тувинский: Ындыг... – деп, Угедей оожум чугааланган.
Русский: Да… – едва выдавил Угэдэй.
Тувинский: Чөпшээрешпейн турар хиреңде, чүге "ындыг" деп чугаалап олурарың ол?
Русский: Зачем ты говоришь «да», ведь ты не согласен?
Тувинский: Азы шуут чөпшээрешпейн тур сен бе?
Русский: Или не совсем согласен?
Тувинский: Чөпшээрежип тур мен – деп, улам-на ылым-чылым барып, ол чугаалаан.
Русский: Я согласен, – проговорил внук, все более замыкаясь.
Тувинский: Оо, чөрүү-ле-дир сен! – деп, кырган-авазы ооң бажының дүктерин суйбаан.
Русский: Ох, и упрям же ты! – потрепала внука по волосам бабушка.
Тувинский: Ажырбас, үези кээрге, чүнү чугаалаанымны сайгарып биле бээр сен, ынчан чөпшээрежи бээр сен...
Русский: Ничего, со временем поймешь все, что я говорила, и согласишься…
Тувинский: Билип тур мен...
Русский: Я понимаю…
Тувинский: Эки-дир. Бетюн хемге хамаарыштыр мынчаар шиитпирлеп аалыңар.
Русский: Хорошо. Что касается реки Бетюн, решим так.
Тувинский: Урангхайлар сюняйы биске соңгу чүкке турлаг кылыры-биле чоруптарлар.
Русский: Сюняй урангхаев отправляется основать для нас северную ставку.
Тувинский: Бир эвес, Сарыг ховуга, бистиң дайынчыларывыс аштырыышкынга таваржы бээр чүве болза, бистер шуптувус моон чоруптар, соңгу чүкче көжер ужурлуг бис.
Русский: Если там, в Желтой степи, наши потерпят поражение, нам всем придется уйти отсюда, перебраться в северную ставку.
Тувинский: Кижилерни үдээри-биле силер ийиниң кайы-бирээзи чоруур ужурлуг.
Русский: Проводить людей пусть поедет один из вас.
Тувинский: Кайы-бирээңерни үдекчилер аразынга чон көөр ужурлуг.
Русский: Одного из вас люди должны видеть среди провожающих.
Тувинский: Кайы-бирээңерни үдекчилер аразынга чон көөр ужурлуг.
Русский: Другой должен быть в это время здесь.
Тувинский: Сактып алыңар: силер хаан аймааның салгалы-дыр силер.
Русский: Помните: для людей вы продолжатели ханского рода.
Тувинский: Кажан силер чон-биле кады туруңарда, олар боттарының күштүүн улам медереп билир апаар.
Русский: Когда вы с ними, у них прибавляются силы.
Тувинский: Боттарының үнезин билген оолдар арыннарынче удур-дедир көрүшкеннер.
Русский: Мальчики переглянулись, исполненные значительностью собственной миссии.
Тувинский: Кым чоруурул? – деп, Тулуй бир дугаарында айтырган.
Русский: Кто же поедет? – вновь первым спросил Тулуй.
Тувинский: Боттарыңар шиитпирлеңер – деп, кырган-авазы серт чок болган.
Русский: Решайте сами, – была непреклонна бабушка.
Тувинский: Хензиг чажындан өске чер, чурт кезип чоруп каан оолдарын кээргеп, оларын куспактаксааш, бодунче чыыра тыртыксааш, Ожулун арай деп-ле туттунуп орган.
Русский: Ожулун едва сдерживалась, чтобы не обнять, не прижать к себе внучков своих, сызмальства вынужденных скитаться по чужбине.
Тувинский: Оларның иелдирзин чорудуп болур турган.
Русский: Можно было, конечно, позволить им поехать вместе.
Тувинский: Аңаа-даа, маңаа-даа оларның турары улуг-ла онзагай чүүл эвес, ынчалза-даа боттарының ажыл-херектерин ниити ажыл-херектер-биле хемчээп өөрензин.
Русский: Никакой уж особой важности в их присутствии там или здесь не было, но надо было привить им мысль соразмерять каждый поступок с общими задачами.
Тувинский: База ол ышкаш шилилге кылып, шиитпир үндүрүп өөренир ужурлуглар.
Русский: Да и к выбору, к принятию решений нужно приучать мальчишек.
Тувинский: Кажан олар иелээн ону күзеп турда, кым чоруурун шиитпирлээри оюнчук эвес херек.
Русский: Для них нешуточное дело – решить, кто поедет, когда охота обоим.
Тувинский: Ниити улуг одагже кылаштажып бар чыткан оолдарының кырган чыкпак ашактарныы дег күдүе берген ооргаларын Ожулун үр-ле көрүп олурган.
Русский: Бабушка еще долго смотрела на удаляющиеся, сгорбленные, как у маленьких старичков, спины мальчишек, бредущих к общему костру.
Тувинский: Чаш чүвелеримни, оожум тайбың чуртталганы тургузуп четтигер-ле болзунам! – деп, ол чалбарган.
Русский: Маленькие мои, успеть бы для вас устроить спокойную жизнь! – взмолилась она.
Тувинский: Бир эвес бистиң аал-аймаавыста арыглаттынмаан, чүктеп эрттинмээн кандыг-бир аар хүрүм бар болза, ооң хинчээн чүгле менден-не негеп көрүңер!
Русский: Если лежит на нашем роду какой-либо тяжкий грех, еще не отмоленный и не отплаченный, за все взыщи лишь с меня одной!
Тувинский: О, Бурганнарым, бо черде Силерден дуза дилеп тейлеп олурарлар эңме-тикчок, ынчалза-даа мээң дилээмни, сөзүмнү база дыңнап каар силер дээрзинге бүзүрээр-дир мен! О, Бурганнарым!...
Русский: О, Боги, неисчислимое множество нас на этой земле, молящих Вас о милости, но верю, знаю, что услышите Вы мои скорби, мольбу мою к Вам! О, Боги!..
Тувинский: Он ийиги эге. Сархай садыгжы.
Русский: Глава двенадцатая. Купец Сархай.
Тувинский: Джэлмэ шай ижип алыры-биле чаа-ла олуруп алганда, өргээ даштында доскуулдуң үнү дыңналган.
Русский: Едва Джэлмэ принялся за чай, как из-за стенки сурта услышал голос стражника.
Тувинский: Джэлмэ-тойон, кижи келди!
Русский: Тойон Джэлмэ, к тебе человек!
Тувинский: Аа?! – дээн тойоннуң чүрээ сырт дээн.
Русский: Ну?! – рявкнул в сердцах тойон.
Тувинский: Кымыл ол?
Русский: Кто он?
Тувинский: Доскуулдуң үнү илеткей каапкан.
Русский: Невидимый стражник заторопился.
Тувинский: Бодунуң адын-даа, байдалын-даа чугаалавас!
Русский: Не говорит ни имени своего, ни звания!
Тувинский: Көржүп, ужуражырын дилеп турар-дыр, тойон!
Русский: Просит встречи с глазу на глаз, тойон!
Тувинский: Менче хорадавайн көрүңер!
Русский: Не гневись на меня!
Тувинский: Кайыын келгени база чугаалавас!
Русский: Откуда – тоже не называет!
Тувинский: Үжеп көрдүвүс – чүнү-даа тыппадывыс...
Русский: Обыскивали – не нашли ничего…
Тувинский: Мойнунда астып алган чүүлү чок-тур бе?
Русский: Нет ли у него на шее подвески, говори!
Тувинский: Ийе-ийе! – деп, доскуул улам-на дүрген чугаалаан.
Русский: Да-да! – заторопился еще более стражник.
Тувинский: Бар-дыр, тойон, бар, алдын хүн хевирлиг чүүл бар-дыр!
Русский: Есть, тойон, что-то вроде золотого солнца!
Тувинский: Ынчаарга кииривит че! – дээш, тойон олбуунга улам-на эде олуруп алгаш, эжикче көрнүп келген.
Русский: Так впусти же! – тойон с нетерпением поерзал на кошме и перевел взгляд на вход в сурт.
Тувинский: Мөге эгиннерлиг узун эвес кижи өргээже кирип келгеш, ол-ла дораан дискектенип олура дүшкен.
Русский: Невысокий плечистый человек вошел в сурт и тут же бухнулся на колени.
Тувинский: Джэлмэ-тойон, мен-дир мен, Сархай садыгжы! – деп, тойоннуң олурган олбуундан карак салбайн чугаалаан.
Русский: Тойон Джэлмэ, это я, купец Сархай! – заговорил он, не по-дымая взора с кошмы, на которой сидел тойон.
Тувинский: Кыш эгезинде найманнарже чорудупканыңар беш кижиниң бирээзи-дир мен!
Русский: Я один из пяти, которых ты поручил заслать к найманам в начале этой зимы!
Тувинский: Туруп кел, чугаала!
Русский: Встань и говори!
Тувинский: Мээң карактарымче көр!
Русский: Смотри мне в глаза!
Тувинский: Бодумнуң эштеримниң медээлерин чедирип келдим.
Русский: Пришел с донесением от своих товарищей.
Тувинский: Ол-ол, өңнүк, ол-ол!
Русский: Ок-се, догор, ок-се…
Тувинский: Мен силерни шуут чидирип алган мен: медээ-даа чок, сураг-даа чок...
Русский: Я уже потерял вас начисто: ни известий, ни слухов…
Тувинский: Мээң дужумче бээр олуруп ал, шайдан иш.
Русский: Садись напротив, утоли жажду чаем.
Тувинский: Та аарыгдан чүве, та өргээ иштиниң чылыындан чүве, Сархайның хаваа дер-биле шыптына берген.
Русский: От болезни ли, от тепла ли, заполнявшего сурт, лоб Сархая покрылся обильным потом.
Тувинский: Ол хүлүмзүрүп, карактарын дуглай бээр дерин карара берген адыштары-биле чодуп ап орган.
Русский: Он улыбнулся, стряхнул пот, заливавший глаза, черной ладонью.
Тувинский: Сенче канчап көөр мен?
Русский: Как смотреть на тебя?
Тувинский: Орук-суурнуң дери карактарны чип туру...
Русский: Пот дорог и ночевок ест глаза…
Тувинский: Тойон, баштай ырак черден келген медээни дамчыдайн, а оон соонда шай ижип оргай бис – хорадава!
Русский: Дай, тойон, освободиться от бремени известий, что переданы тебе издалека, а уж потом чай – не прогневись!
Тувинский: Чугаала, дидим Сархай!
Русский: Говори, храбрый Сархай!
Тувинский: Джэлмэ тойон, найманнар аал-чуртунче чорудупканың бөрү уктуг беш сарыг ыттарың дириг болгаш менди.
Русский: Тойон Джэлмэ, все пять волкоподобных желтоватых псов, отправленных тобой в стан найманов, целы и невредимы.
Тувинский: Сээң айыткан ажыл-херээнден чартык базым безин аткаарлавадывыс.
Русский: Ни на полшага не отступили мы в сторону от указанного тобой дела.
Тувинский: Ында садыг-наймаа аажок сайзыраан, бистиң үш садыгжыларывыс кандыг-даа бергедээшкин чокаа ол черниң садыгжылары-биле тутчуп, холужа берген, чурттаар кылдыр өглер саткылап алганнар, олар кедилиг чаглак болган.
Русский: Там сильно развита торговля, и три купца наших безо всяких трудностей смешались с тамошними купцами, купили дома, которые служат им надежным укрытием.
Тувинский: Бистер – Онгутбай, аныяк Тунай база мен – Тайан-Хаанның өргээзинче бараан чедирер кижилер кылдыр тургустунуп алдывыс.
Русский: Мы – Онгут-бай, молодой Тунай и я – поступили перевозчиками товаров во дворец Тайан-хана.
Тувинский: Ол орта биске, адын кулактарга чедирип болбас, бистиң бир киживис дузалашты.
Русский: Помог в этом наш человек, имя которого не называется для ушей.
Тувинский: Ол мындыг чүүл дамчытты.
Русский: Вот что он передает.
Тувинский: Улуг дүвүрел-биле медээ чорудуп ор мен...
Русский: В большой тревоге отправляю тебе срочное донесение…
Тувинский: Сархай дүндүкче кезе кайгап, чүнү-даа утпазын кызыдып, карактарын улам сыгырарткан.
Русский: Сархай устремил взор к дымоходу и прищурил глаза, чтоб ничто не мешало вспомнить депешу.
Тувинский: Тайан-Хаан шериглерин дүрген чыыры-биле чарлык үндүрдү.
Русский: Тайан-хан вынес указ о сборе войска.
Тувинский: Тойоннардан тургустунган элчилерни элээн каш улуг чурттарже эвилел дилеп аъткарыпты, биске удурланыр аймактарны Тайан-Хаанга каттыжарын кыйгырып турар.
Русский: Он отправил в несколько великих стран своих гонцов из тойонов для поиска союзников, нарочные призывают тех присоединиться к Тайан-хану в походе на нас.
Тувинский: Ынчалза-даа ооң чарлыы бөдүүн чонга ам-даа четпээн, а тойоннар ок-чепсээн, дериин четчелеп, аът-хөлүн белеткеп турарлар.
Русский: Но его указ еще не донесен до простых людей, а тойоны уже собирают оружие и снаряжение, готовят коней.
Тувинский: Дайын-чаага буу-хаа хөделип белеткенип турарынга Кехсэй-Сабарах деп шериг баштыңчызы аажок удурланган деп чугаа чоруп турар.
Русский: Ходят слухи, что Кехсэй-Сабарах, найманский военачальник, сильно противился спешке со сборами и подготовке к войне.
Тувинский: Ынчалза-даа өске арткан тойоннар ону чөпшээрежиптер кылдыр албадапкан.
Русский: Но остальные тойоны склонили его к согласию.
Тувинский: Ынчаарга Кехсэй-Сабарахты деткип турган кижилер боттарының аныяк хаанынга таарымча чогун илередип, ооң чиик бодалдары оюн, хөгден ыравас, а ажыл-херээ аңнаашкындан аңгы чүнү-даа билбес дээрзин чугаалажып турарлар.
Русский: Однако те, кто держит сторону Кехсэй-Сабараха, недовольны своим молодым ханом и говорят, что легкие мысли его дальше игр и забав не отлетают, а занятия ограничиваются охотой.
Тувинский: Шак моон алгаш көөрге, от чокта ыш үнмес: бо бүгүнү хаанның авазы Гурбесу-хотун айтып, дужаап орар.
Русский: Из этого следует, что дыма без огня не бывает: всем распоряжается мать хана именем Гурбесу-хотун.
Тувинский: Ол чагырып орар, ону кижилер дыңнаар болгаш хүндүлээр, а чурт эки сайзыраан садыг-наймаадан аажок бай.
Русский: Она своевластна, но люди ее слушаются и признают, а страна богата из-за хорошо развитой торговли.
Тувинский: Мында боттарын идик-хепке, ижер-чиирге, хөглээшкинге кызыгаарлавас бай-шыдалдыг кижилер, өнчүзү хөй улустар эвээш эвес.
Русский: Здесь немало богатых и просто зажиточных людей, которые не стеснены в одежде, питье, развлечениях.
Тувинский: Дайынчыларының хөй кезии чадаг, чепсээ эки, шойдан туткан хеп-сынныг.
Русский: Войско же большей частью пешее, тяжело вооруженное и одетое в кованые кольчуги.
Тувинский: Чадаг дайынчыларның чыдалары ийи, азы үш кулаш.
Русский: На вооружении пеших воинов пики длиною в две, а то и три сажени, тяжелые пальмы.
Тувинский: Дайынчыларының база бир кошкак талазы: улуг тойоннары шупту кыраан, назыдаан, Кехсэй-Сабарахтың үежилери, база ол ышкаш чаа-дайынга шагдагы олчаан киржип көрбээн.
Русский: Слабости войска еще и в том, что все большие тойоны стары, они ровесники Кехсэй-Сабараха и также давно не
были на большой войне.
Тувинский: Чүгле Кехсэй-Сабарах дайылдажып, дайынчы хөөннү салбаан.
Русский: Один Кехсэй-Сабарах воюет и сохраняет боевой дух.
Тувинский: Ол каяа-даа тиилеп чораан, а кара чаңгыс аштырыышкыны – бис-биле дайылдашканда болган.
Русский: Он везде побеждает, а единственное поражение понес от нас.
Тувинский: Тиилеттирген деп ол бодун санавас.
Русский: Побежденным себя не числит.
Тувинский: Багай агаар-бойдус, тойоннарның боттарының дайынчыларын билдилиг удуртуп шыдаваанын болгаш бистиң дайынчыларның хенертен халдап келгенин ол буруудадыр.
Русский: Он обвиняет во всем плохую погоду, неумелое управление тойонов своими нукерами и неожиданность нашего нападения.
Тувинский: Найманнарның боттарының күжүнге бүзүрели чайгылыш чок, а дайынчы ат-алдарын чедиги дээрге чедир көдүрерлер.
Русский: Уверенность найманов в своих силах непоколебима, а свои воинские достоинства они возносят до седьмого неба.
Тувинский: Боттарындан бедик кылдыр барыын чүктен Музаммедти, а чөөн чүктен Алтын-Хаанны адаарлар, а моолдарны олар кижи санынга албас, оларны черлик, кижи дүрзүлүг дээрбечилер деп санаарлар.
Русский: Выше себя ставят на западе – Мухаммеда, а на восточной стороне – Алтан-хана, монголов же в расчет не берут, их считают бродягами, человекоподобными разбойниками.
Тувинский: Немеп каайн, мында бүзүредип турары-биле алырга, Джамуха биле Тайан-Хаан чоок таныштар.
Русский: Добавлю, что здесь утверждают: Джамуха близок с Тайан-ханом.
Тувинский: Джамухада чадараннар, хатагиннер, салджиуттар, дюрбеннер, тайчиуттар база унгираттарның кезии кирип турар.
Русский: При нем состоят чадараны, хатагины, салджиуты, дюрбены, тайчиуты и часть унгиратов.
Тувинский: Ооң аңгы: меркиттер шупту Тохтоо-Бэки-биле төрел харылзаалыг, ынчалза-даа биеэгиде дег тайбың чорук оларның аразында чок, оларны чүгле хереглел каттыштырып турар, аразында аңгы-аңгы аймактарже чарлып, чаалаже бээринге белен.
Русский: Еще: с Тохтоо-Бэки состоят в родстве все мэркиты, но прежнего мира меж ними нет, их объединяет лишь нужда, и они готовы впасть во вражду, разбиться на слабые племенные кучки.
Тувинский: Олар кады турда – аажок хөй.
Русский: Но всех их – множество.
Тувинский: Ынчангаш коргунчуг халап дугайында дыңнадып, шынчы медээчини чорудуп олур мен.
Русский: Так что отправляю верного вестника с предупреждением о грозной беде.
Тувинский: Дайынчыларның каш кезии-ле бистиң санывыстан хөй.
Русский: Ведь одно только войско превосходит нас числом.
Тувинский: Ынчалза-даа бир эвес бис эрте дээре белеткенгеш, оларны бодамчалыг уткуур болзувусса, найманнарның турум эвези, хээрек-багы дораан көстү бээр.
Русский: Но если мы подготовимся заранее и встретим их продуманно, то ряды найманов быстро обнаружат свою
рыхлость и нестойкость.
Тувинский: Шак ынчаар чугааладым, силер дыңнадыңар.
Русский: Так я сказал, вы услышали.
Тувинский: Бисти олча-ажык кагбазын!
Русский: Пусть удача сопутствует нам!
Тувинский: Сөзүн чугаалап дооскаш, Сархай ээогир мөгейип, Джэлмэниң айыткан олудунче олуруп алган.
Русский: Окончив речь, Сархай пружинисто поклонился и легко прошел на место, указанное тойоном Джэлмэ.
Тувинский: Авааңгыр дүрген шимчээшкини-биле алгы хөректээжиниң баан чежип, ажыдып, сунган аякты сегире тыртып алган, тойоннуң көрүжү-биле ооң көрүжү ам-на каттыжа берген.
Русский: Неуловимо быстрым движением он распахнул оторочку из пушистого меха на груди и подхватил чашку с чаем, взгляд же его был скрещен со взглядом тойона.
Тувинский: Эң-не херек үеде сен көстүп келдиң, - деп, тойон ону деткип чугаалаан.
Русский: Ты возник в самое нужное время, добрый человек, – поощрительно заговорил тойон.
Тувинский: Сээң чугааң чаңгызы бистиң черивиске чаа чедип келген болгаш дайынчыларны чыып эгелей берген.
Русский: Эхо того, что ты сообщил, только что долетело в наши края, и начат сбор войска.
Тувинский: Бис шын орукта бис дээрзинге ам бүзүрелдиг мен...
Русский: Теперь я уверен, что мы на верном пути…
Тувинский: Шайдан ижип, чугаалап көрем: бистиң күш-шыдалывыс дугайында ында чүү дижип турарлар-дыр?
Русский: Пей чай и говори: что думают там о нашей силе?
Тувинский: Тойон үнер эжикче углуг бажын айтып каан.
Русский: Тойон кивнул головой в сторону выхода.
Тувинский: Олар бисти биеэдегизи дег черлик дээрбечилер чыылган аймак кылдыр санаарлар-дыр?
Русский: Они по-прежнему считают нас сборищем бродячих разбойных племен?
Тувинский: Джэлмэ хөй-ле чүве дугайында даап бодап олурган.
Русский: Джэлмэ догадывался о многом.
Тувинский: Джэлмэ-тойон, - деп, медээчи чымчак хүлүмзүрээн.
Русский: Так, тойон Джэлмэ, – мягко улыбнулся гонец.
Тувинский: Олар бисти чылча шаап, тарады сывыртаптарынга бүзүрелдиглер...
Русский: Они уверены, что походя раздавят и рассеют нас…
Тувинский: А сүлчээчилери кым-дыр: Джамуха биле Тохтоо-Бэки бе?
Русский: А подстрекатели кто: Джамуха и Тохтоо-Бэки?
Тувинский: Сээң угааның хартыгадан бедик ужар-дыр, тойон: ол кижилерниң чугаазы езугаар бисти чугаалажып турарлар.
Русский: Твой ум летает выше сокола, тойон: по словам этих людей и судят о нас.
Тувинский: А Джамуха биле Тохтоо-Бэки бисти найманнарның күжү-биле чылча шаап кааптарын четтикпейн манап турарлар.
Русский: А Джамуха и Тохтоо-Бэки аж приседают от нетерпения разбить нас силами найманов.
Тувинский: Улуг изиг дүшпээнде, турлаг кылып алыр чер дилээр дээш, дайын-чааны дүргедедиринче кызыдып орарлар! – деп, Сархай харыылыын, а ооң карактарында от чайыннай берген: та өргээниң одунуң чалбыыжы, та кажар угаанның чалбыыш оду. Мелегейлер!
Русский: Они торопятся в поход, чтоб одержать победу до наступления большого зноя, чтоб успеть подыскать место для стоянки! – отвечал Сархай, и в глазах его плясали то ли лукавые искорки, то ли отблески домашнего огня. Глупцы!
Тувинский: Мелегейлер... – деп, тойон чөпшээрешкен, оң талакы холунда хөм курун салааларының чүстерин чызырадыр ууй туткан.
Русский: Глупцы… – согласился тойон и до хруста пальцев сжал ременную плеть в правой руке.
Тувинский: Найманнар чааже оларны мурнунга айдап алырлар...
Русский: Найманы их и погонят впереди себя в бой…
Тувинский: А арткан чон, тала?
Русский: А что же остальной народ, догор?
Тувинский: Ол-ла бодалдыг бе?
Русский: Те же мысли?
Тувинский: Арткан чон аъш-чемин курлавырлап, көжерлери дагларже углуг чоруп турарын бодаарга, дайын-чаадан, үймээнден дезип турар...
Русский: Судя по тому, что остальной народ запасается привычной пищей, а кочевники поспешают в сторону гор – это бегство от войны и тревога…
Тувинский: Чоруп турарларның саны хөй, ынчангаш дайынчыларны күш-биле тудуп турар.
Русский: Отток таков, что войскам приходится сдерживать его силой.
Тувинский: Меркиттер аразында элээн хөйү бистиң-биле өлүр тынга чедир тулчур шиитпирлиг деп дайзынның шериглериниң аразында бистиң улузувус чугаалааннар.
Русский: Наши люди, укорененные во вражеских войсках, говорят, однако, что среди мэркитов многие решительно настроены биться с нами насмерть.
Тувинский: "Шак бо черге кым чыргап чурттаарын шиитпирлээр үелер келген-дир" – деп, олар чугаалажырлар.
Русский: «Наступают времена, когда решится, кому жировать на этой земле», – говорят они.
Тувинский: Джамуханың улустары аңгы-аңгы угланган.
Русский: Люди нашего недруга Джамухи тянут в разные стороны.
Тувинский: Чамдыктары бистер чаңгыс саадактың согуннары дег кады чурттаар ужурлуг бис, Тэмучинниң чалгынының адаанга турган болгаш күштүг турган бис дижип турарлар...
Русский: Одни твердят, что мы должны жить вместе, как стрелы в одном колчане, что все мы некогда стояли под крылом Тэмучина и тем были сильны…
Тувинский: Аразында дем чок ышкажыл, - деп, Джэлмэ-тойон чугаалаан.
Русский: Полного согласия нет, – довольно произнес тойон Джэлмэ.
Тувинский: Джамуханың бодун көрдүң бе?
Русский: А самого-то Джамуху довелось увидеть?
Тувинский: Ол көңгүс өскерилбээн: авааңгыр, тудунгур, дуржулгалыг, тос харлыг аскыр дег көрбээн чүүлү чок.
Русский: Он почти не изменился: силен, ловок, опытен, как девятитравный жеребец.
Тувинский: Чаңгыс олургаш, оваа эътти чиптер.
Русский: В один присест может съесть стяг мяса.
Тувинский: А Тохтоо-Бэки харын баскырай берген: арын-шырайы карара берген, карактары ынаар-ла онгая берген...
Русский: Зато Тохтоо-Бэки как-то подвялился, лицом почернел,
глаза запали внутрь прошлого…
Тувинский: Сен угаанныг-даа, кичээнгейлиг-даа-дыр сен, садыгжы, - деп, Сархайның арын-шырайынга мактал канчаар көрүнчүктели бээрин эскерип көөрүн күзеп, тойон ону мактаан.
Русский: Ты умен и наблюдателен, купец, – скупо похвалил тойон, наблюдая за тем, как его похвала отразится на лице Сархая.
Тувинский: Джэлмэниң сөстерин ол төлептии-биле хүлээп алган.
Русский: Он принял слова Джэлмэ с достоинством.
Тувинский: Тойоннуң мурнунга бажын мөгейткеш, харыылаан.
Русский: Он склонил пред тойоном голову и произнес.
Тувинский: Мээң чүрээмни чемгерип кагдың, тойон.
Русский: Ты вскормил мое сердце, тойон.
Тувинский: Хүндүткелдии-биле ыыт чок олура, ооң-биле чергелештир Сархайның шайын аартап четтигиптерин манап алгаш, тойон айтырган.
Русский: Вежливо помолчав и тем самым давая Сархаю сделать глоток чаю, тойон спросил.
Тувинский: Найманнар кандыг-дыр?
Русский: Что найманы?
Тувинский: Найманнар садыглажыышкынга аажок салымныг-дыр, а дайынчы арга-шинээниң дугайында чугаалаары меңээ берге-дир, Джэлмэ-тойон.
Русский: Найманы весьма способны к торговле, а что касается их воинских способностей, сказать затрудняюсь, тойон Джэлмэ.
Тувинский: Мен бодаарымга, олар оожум, ээлбес-тир...
Русский: Мне показалось, что они медлительны, нерасторопны в строю…
Тувинский: Тойон холунда тудуп орган кымчызын өрү көдүрүп медээлээн: өг даштында үннер үнген, кезек дыңнаалап оргаш, кымнарыл дээрзин тодарадып каапкан.
Русский: Тойон предостерегающе поднял вверх кулак с зажатой в нем плетью: он услышал голоса за стенами юрты и, прислушавшись, определил их.
Тувинский: Усунтай кирип келзин! – деп алгырган.
Русский: Пусть войдет Усунтай! – крикнул он.
Тувинский: Мээң оглум Усунтай келген-дир...
Русский: Пришел мой сын Усунтай-долговязый…
Тувинский: Көңгүс аныяк дайынчы өгже кирип, Сархайже чүгүртү көрген.
Русский: Совсем юный воин вошел в юрту, скользнул взглядом по лицу Сархая.
Тувинский: Ачай, сени хаан келдиртип тур.
Русский: Отец, тебя зовет хан.
Тувинский: Дыңнадым.
Русский: Слышу.
Тувинский: Чорувут.
Русский: Уходи.
Тувинский: Оглунуң ырап чоруткан даажы шыпшың баарга, Джэлмэ олбуктан туруп келген.
Русский: Джэлмэ дождался тишины, наступившей вслед за уходом сына, и встал с кошмы.
Тувинский: Сээң сөстериңни хаан боду кулаа-биле дыңнаар ужурлуг.
Русский: Хан должен услышать твои слова собственными ушами.
Тувинский: Мээң-биле кады чоруур сен – сээң медээлериң өртек чок-тур!
Русский: Пойдешь со мной – твои сведения бесценны!
Тувинский: Ой, тойонум... – деп, Сархай туруп келгеш, бодунуң хеп-сынынче көрген.
Русский: Но, мой тойон… – встал и растерянно оглядел свою одежду Сархай.
Тувинский: Шак мындыг хептиг кижи хааным караанга канчап көстүр мен?..
Русский: Как покажусь перед очами хана в таком одеянии?..
Тувинский: Сархайның эктинче тойон часкаан, доозун бурт дээн.
Русский: Тойон невольно хлопнул Сархая по плечу и взбил легкое облачко пыли.
Тувинский: Ыыткыр каткы төктү берген.
Русский: Засмеялся молодым смехом.
Тувинский: Бай орандан келген дээрзи дораан билдингир-дир...
Русский: Сразу видать, из богатых мест прибыл…
Тувинский: Хеп-сын таарышпаан, өске хеп сунар бе...
Русский: Одежда ему не нравится, подавай другую…
Тувинский: Өске хеп-сын болур-болур.
Русский: Будет тебе и другая.
Тувинский: А амдыызында шак-ла ынчаар, бөдүүнү-биле бараалы.
Русский: А пока пойдем так, по-простому.
Тувинский: Ам байырланчыг кылдыр кеттинер курултай эвес болгай!
Русский: Сейчас не курултай, чтобы в праздничное рядиться!
Тувинский: Сээңии-биле болзун, Джэлмэ-тойон, - деп, Сархай хеп-сынын кактаттынып эгелээн, могап, уйгузураанын чидирер дээш бажын чайгылааш, тойоннуң соондан, өөренип алган медээ сөстерин катаптавышаан базыпкан.
Русский: Быть по-твоему, тойон Джэлмэ, – начал было отряхиваться Сархай, но вспомнил о дорожной пыли в порах одежды, тряхнул головой, чтоб одолеть сонливость, и пошел вслед за тойоном, шепча выученные наизусть слова донесения.
Тувинский: Турлагның эң улуг өргээзинче баштай Джэлмэ кире берген.
Русский: В самый большой сурт ставки первым вошел Джэлмэ.
Тувинский: "Тура-даа удуп каар ийин кижи..." – деп, Сархай кичээнип турда, удаваанда ону кыйгыртыпкан.
Русский: «Не уснуть бы стоя», – думал Сархай, но вскоре позвали и его.
Тувинский: Кирип келгеш, Сархай девидеп, сүрээдээнинден база оттуң чырык чалбыыжындан карактары чылчырыктай берген.
Русский: При входе Сархай растерялся, ослеп от волнения и яркого света огней.
Тувинский: Кайы талазында, кымның мурнунга барып мөгеерин ол билбээн.
Русский: Он не понимал, в какую сторону и кому поклониться.
Тувинский: Уйгузураанындан карактары хагдынып эгелээн.
Русский: Глаза его помутнели от бессонницы.
Тувинский: Оң база солагай талаларында кижилер овурларын көрүп каан.
Русский: Видел он лишь силуэты справа и слева от себя.
Тувинский: Ооң мурнунда узун эвес дурт-сынныг кижини ылаптап көргеш, ол дискек караанга олура дүшкеш, медээниң доктаадып алган сөстерин тын тынмайн, чугаалап кирипкен.
Русский: Он выделил все же впереди человека немалого роста и опустился пред ним на колени, чтобы одним духом выпалить слова донесения.
Тувинский: Чүгле ооң соонда медерели орталанып, хөй-ле тойоннарны танып каан: Хубулай, Боорчу, Мухулай.
Русский: Лишь потом сознание его прояснилось, и он узнал многих тойонов: Хубулая, Боорчу, Мухулая.
Тувинский: Туруп-могаан башче айтырыглар урдунуп-ла келген.
Русский: Град вопросов сыпанул на его утомленную голову.
Тувинский: Хемнерниң база булактарның кежиглери кайда чыдарыл?
Русский: Где лежат броды рек и речушек?
Тувинский: Дагда оруктар болгаш арт-сын кандыг байдалдылыг?
Русский: В каком состоянии горные дороги и перевалы?
Тувинский: Одар-белчиир эки бе, кандыг аңнар барыл?
Русский: Сочны ли пастбища и какая есть дичь?
Тувинский: Найманнар канчаар аңнаарыл, мал-маганы хөй бе?
Русский: Как охотятся найманы, богаты ли они скотом?
Тувинский: Сархай, кажан Тэмучин боду айтырыглар сала бээрге, балыгладып шаа төнген аң дег, сөөлгү күжү-биле эрикче чүткүдүп-ле олурган.
Русский: Сархай, как усталый подраненный зверь, из последних сил плыл к берегу спасения, когда вступил в расспросы сам Тэмучин.
Тувинский: Ол черлерде кайы чоннарның садыгжылары хөй санныг, оларның кижи бүрүзү кандыг барааннар садып турарыл, оларны кым деп адаарыл бо бүгү медээлерни бижип демдеглеп каарын Тэмучин бижээчизинге айыткан.
Русский: Он указал внести в письмена сведения о том, купцов каких народов больше всего на той стороне, каким товаром промышляет каждый из них и как кого зовут.
Тувинский: Сархай, сеткилим ханды, - деп, Тэмучин чугаалаан.
Русский: Сархай, я доволен тобой, – сказал Тэмучин.
Тувинский: Сеңээ болгаш ында артып калган кижилеривиске оларның шынчы чоруу дээш, угаангыр-сагынгыры болгаш буяны дээш четтирдим.
Русский: Я благодарю тебя и оставшихся там, откуда ты пришел, людей за верность, благородство и ум.
Тувинский: Бурган дузалап, ээ көрнүр болза, - улуг туралыг найманнарның кежин сывыра соп кааптар бис.
Русский: Если Бог поможет и придаст нам сил – мы сгоним жир с разъевшихся, высокомерных найманов.
Тувинский: Ынчан дайзынның углуп, үрелген аал-өдээнге тиилелге соонда ужуражы бээр бис...
Русский: Тогда и встретимся после победы на развалинах вражеских стойбищ…
Тувинский: Тэмучин хаанче Сархай карактарын көдүрүп келген.
Русский: Сархай поднял глаза на хана Тэмучина.
Тувинский: Ооң бодундан бүзүрел болгаш маажым чорук челбиттинип кээп турган.
Русский: От него веяло спокойствием и уверенностью.
Тувинский: Тойоннар, менгенейлер, сюняйларже барыңар – деп, хаан бодунуң полководчуларынга дужаал берген.
Русский: Идите к тойонам, мэгэнеям и сюняям, – приказал своим полководцам хан.
Тувинский: Бис дайзынывыс дугайында чүнү билир бис, ол бүгүнү олар билип алзыннар.
Русский: Пусть узнают все, что знаем мы о нашем недруге.
Тувинский: Дайын-чаа биске анаа ажыл-херек апарган-дыр.
Русский: Война становится для нас привычным делом.
Тувинский: Мал-маган айтаары ышкаш.
Русский: Таким, как перегон скота.
Тувинский: Өөренген чаң – ол эки-даа, айыылдыг-даа херек болур.
Русский: А привычка – дело столь же хорошее, сколь и опасное.
Тувинский: Найманнарны бистер оларның боттарының черинге чылча шаап каар ужурлуг бис, маңаа, шериглер орнунга шериглер болур кажар угаан болгаш билиг херек.
Русский: Мы должны разбить найманов наголову на их же земле, тут нужны хитрость и знание, которые заменят нам численность войска.
Тувинский: Шериг баштыңчыларынга кежиглерни, арт-сыннарны, бедигээштер, чавызааштарны, одар-белчиирни болгаш меңээ чүнү чугаалаан-дыр, шуптузун барып чугаалап чедириңер.
Русский: Идите и расскажите моим военачальникам о бродах, переходах, горных перевалах, о спусках, подъемах и пастбищах и обо всем том, что рассказали мне.
Тувинский: Хынамчалыг белеткенип алзыннар, бир эвес оларның күзели-биле – дээш, кезек ыыт чок оргаш, чугаалаан, - мал-маган айдап эккээр дээн болза...
Русский: Пусть готовятся тщательно, как если бы им предстояло – помолчал он, – перегонять скот…
Тувинский: Тэмучинниң турлаанда бүгү чүве ам болур дайын база аңаа белеткел-биле хөделип турган.
Русский: Грядущая война и подготовка к ней владели всем в ставке Тэмучина.
Тувинский: Ооң чажыт изиг күзели хандырттынмас дээрзин Сархай билип каан.
Русский: И Сархай понял, что горячее его тайное желание не будет утолено.
Тувинский: Кижи болгаш оон амы-хууда ажыл-херектери Хаан болгаш Бурганның удуртканы улуг агымның хензиг кезии апаар ол улуг болуушкуннарның күштүг ээреминче кире бергенин билген.
Русский: Он попал в мощный водоворот великих событий, где человек с его личными страстями и заботами становится лишь частичкой общего потока, которым управляют лишь хан и Бог.
Тувинский: Джэлмэниң соондан туруп-могаан боду арай деп илгидип орган.
Русский: Он устало плелся вслед за Джэлмэ.
Тувинский: Муңгарава, садыгжы!
Русский: Не печалься, купец!
Тувинский: Билип тур мен: бодуңнуң улустарыңны, ха-дуңмаларыңны шагдагы хевээр көрбээн сен, ынчалза-даа үе бисти билип шыдавас, бистиң ажы-төлдеривис кошкак чоруувусту өршээвестер.
Русский: Понимаю: ты давно не видел своих родных, но время нас не поймет, и наши же дети осудят нас за минуты слабости.
Тувинский: Бурган авыралында, бо дайынны эртип аалыңар, а арт кырынга боттарывыс сеткиливисти чугаалажып улуг тынгай бис аан, ооң соонда өг-бүлелеривис-биле шыдал-быралыг чурттай бээр бис.
Русский: Даст Бог, одолеем эту войну, а на перевале вздохнем о наших мелких переживаниях, поживем в достатке со своими семьями.
Тувинский: Амдыызында мынчаалыңар: бо хүннерде чиң сөөрткен тевелер чоруптар, сээң эккелген чүүлдериңге немей мен бодум өмүнээмден сээң улустарыңга белектерим чорудуптайн.
Русский: Пока же сделаем так: на днях уходит караван, и к твоим гостинцам я прибавлю свои подарки для твоих родных.
Тувинский: Ону бүзүрелдиг кижи чедирер: ол бүгү сенден белектер болур...
Русский: Передаст их с караваном надежный человек: это и будет весточкой от тебя…
Тувинский: Кандыг-дыр?
Русский: Как?
Тувинский: Чаа, ындыг-дыр, тойон! – деп, Сархай харыылаан.
Русский: Пусть будет так, тойон! – ответил Сархай.
Тувинский: Дужаал дайынчының сеткил-хөңнүн кошкак чоруктан, херекчок хереглелдерден хостаар болгай.
Русский: Приказ освобождает душу воина от слабости, от ненужных искушений.
Тувинский: Сен кыдат барааннардан чүдүрүп ал, - деп кижиниң сагышсыралы аңаа чоок дээрзин билиндирип, Саргайның турупкан эгиннеринге холдарын салгаш, Джэлмэ уламчылаан.
Русский: Ты же набери китайского товару, – продолжил Джэлмэ, положив руку на усталые плечи Сархая и давая тем самым понять, что и ему близки человеческие переживания.
Тувинский: Барааннарны алгаш, эртен чеди теве-биле дедир чорувут.
Русский: Набери товару и на семи верблюдах завтра же отправляйся обратно.
Тувинский: Дыңнадым – деп, Сархай мөгейип каан.
Русский: Слушаю! – поклонился Сархай.
Тувинский: Сеңээ он хире кырган ашактарны болгаш ийи-үш хып дээн оолдарны берейн.
Русский: Даю тебе десяток стариков и двух-трех парней.
Тувинский: Сен оларны чугаалашканывыс кежиглерге, белдирлерге эки тургузуп каг.
Русский: Ты хорошенько обустрой их у назначенных бродов и перекрестков.
Тувинский: Олар бистиң дайынчыларывысты херек үезинде уткуп алзыннар, оларның орук айтыкчылары болзуннар.
Русский: Они должны будут встретить наших людей в нужное время и стать их проводниками.
Тувинский: Дыңнадым, тойон!
Русский: Слушаю, тойон!
Тувинский: А ам барып дыштан, өңнүк.
Русский: А теперь иди отдыхать, друг.
Тувинский: Джэлмэ хая көрнү берген, кыпкан чалбыыш дег төгерик хүннүг дээрниң бир ужунче көрген черлик дайзын куш дег, удавас болур чаа-дайын дугайында бодап турган.
Русский: Джэлмэ отвернулся и, подобно хищной птице, уставился
на возгорающийся багрецом горизонт округленными видением будущих сражений глазами.
Тувинский: Ийи бодал бажындан үнмес, часкы чыланнар дег ораажы-даа бээр, дошка тайган бодаганның буттары дег ийи башка-даа бээр.
Русский: Две мысли не выходят из головы, то сплетутся, как весенние змеи, то разъедутся, как ноги верблюжонка на льду.
Тувинский: Биргизи, хөй кижиден хөй кижи чоруур, эвээш кижиден эвээш кижи чоруур.
Русский: Первая, что из многих падут многие, из немногих – немногие.
Тувинский: Бо сөстер өлүмнү көөр хөңнү чок, олче дорт чорупкан кижиниң сөстери.
Русский: Это слова презревших смерть и идущих на нее.
Тувинский: Ийигизи – Джамуха дугайында.
Русский: Вторая – о Джамухе.
Тувинский: Эрги өңнүү база катап-ла дайзынның талазында барган дугайында бодалдан карактар караңгылаш дээр.
Русский: В глазах меркнет от мысли, что андай опять переметнулся на сторону врагов.
Тувинский: Ынчаарга, дайынга киришпес дугайында медээни ол тарадыпкан.
Русский: При этом распустил весть, что не станет участвовать в войне.
Тувинский: Херек кырында чүү болуп турарыл?
Русский: Что же на самом деле?
Тувинский: Бир эвес чаңгыс чүүлдү үр-ле бодап турар болза, ол чаа-чаа чүүлдер кылдыр бодаттынар.
Русский: Если долго думать одну и ту же думу, она рождает немало новых мыслей.
Тувинский: Бир эвес сен дайынның чорудуун эрте дээре бодап чуруп албас болзуңза, каржыланып халдаан буганың оруунга тамы казып шыдавас болзуңза, бир эвес койгуннуң шураарын өөренип албаан болзуңза, дээрден халдаан аңчы хартыга дег болбас болзуңза, дилгиден чымчак базымнарлыг болбазыңза, адыгдан күштүг алгырбас болзуңза, ынчан дайзыныңга бодуңну каап бергениң ол боор база бо черден чиде бээр хөй-ле кижилерниң бирээзи апаар сен.
Русский: Если ты не сможешь заранее мысленно построить зигзаги будущего боя, угадать ловушки и выстроить их, если не сумеешь вырыть яму на пути разъяренного бегущего быка, если не обучишься делать заячьи вскидки, охотничьей птицей падать из поднебесья, ходить мягче лисы и рычать громче медведя, то вряд ли сможешь навязать свою волю неприятелю и окажешься одним из
тех многих, кто уйдет с земли в землю.
Тувинский: Оон-даа өске: тулчуушкун дүрген өскерлип турар шаап халдаашкыннарлыг, сегиржип алыышкыннарлыг болур.
Русский: Далее: картина сражения состоит из текучих, быстро изменяющихся противостояний и стычек.
Тувинский: Шак ол аай-баш чок чорукту билдилиг удуртур болза чалгыглар кырынга салдап болур, а бир эвес ону удуртуп шыдавас болза, чалгыгларга чалгыдып, далай дүвүнге баар сен.
Русский: Только при умелом управлении этим хаосом можно все время находиться на гребне волны, а не быть погребенными этой волной.
Тувинский: Бичии-ле эрте азы бичии-ле орай болза – аштырыышкын-дыр.
Русский: Чуть раньше или чуть позже – это поражение.
Тувинский: Согуглар база частырыптары карак чивеш аразында эки.
Русский: Удары и уклоны хороши лишь в единственно нужный миг.
Тувинский: Болуп турар бүгү чүүл удуртулгалыг база дыңнангыр болур херек.
Русский: Кажущаяся стихия должна быть управляемой, послушной единоначалию.
Тувинский: Дайынчылар, кадыг холда кымчы дег, дошкун-даа, шимченгир-даа болур ужурлуг, база ниити сорулга иштинде мурнунда сорулганы үргүлчү билген турар.
Русский: Войско должно быть гибким и жестким, как плеть в сильных руках, и всегда знать сиюминутную цель внутри общей цели.
Тувинский: Арбан болгаш сюн бүрүзү шаккан чылан дег болур – ынчан тиилелгени чедип аар сен.
Русский: Каждый арбан и сюн станут гибким и жалящим телом змеи, – тогда победишь.
Тувинский: Бо бүгү дугайында, кажан Джэлмэ чөвүлелче шуптузун чыып эккээрге, кады олургаш сайгарар ужурлуг бис.
Русский: Вот над чем надо поразмыслить сообща, когда Джэлмэ соберет всех на совет.
Тувинский: Хаан удуур бетинде шак ынчаар боданып олурган.
Русский: Так думал хан, засыпая.
Тувинский: Хаан даң артпаанда оттуп келген, дээрниң агарып кел чыдарын ол өргээниң хаяачазындан көрүп орган.
Русский: Хан пробудился до света и лежал, видя в дымоход сурта, как начинает озаряться небо.
Тувинский: Ол эртенги бодалдарын ону Бурган хайырлаан дээш үнелээр турган.
Русский: Он ценил свои утренние мысли и считал, что их дарует Бог.
Тувинский: Дошкун үелерниң мурнунда хаан соок болгаш оожум апарган.
Русский: В предчувствии грозных времен хан был холодно спокоен.
Тувинский: Бодалдарың ол-бо октап, шугулдап кыптыгып-даа болур сен, а аткаарлап, чаштып, дезип база дайзынны оюп кааптары болдунмас.
Русский: Бейся мыслями и горячись сколько угодно, а отступить, спрятаться и обойти врага встречным маневром не сумеешь.
Тувинский: Ооң шериинге дең санныг шериглерлиг дайзынга оода чаңгыс катап таваржып көрген бе?
Русский: Но разве было когда, чтоб он встречался хотя бы с равными себе по численности врагами?
Тувинский: Чок, дайзын үргүлчү саны-биле хөй турган, аңнаашкын үезинде сегирткен койгун дег, кашпагай холдарга киргенде кежин ора соктуруп, үргүлчү-ле ис будап халып келген...
Русский: Нет, противник всегда превосходил его числом, все время приходилось изворачиваться, как зайцу во время облавной охоты, оставлять в цепких руках ловчих куски шкуры…
Тувинский: Май-Удур дагның эдээнче шаап халдап, Тогрул-Хаанның турлаанче хенертен согуг кылганы аргажоктуң кадындан болган.
Русский: Поход к подножию горы Май-Удур, неожиданный удар по ставке Тогрул-хана тоже были вынужденной мерой,
диктуемой безумством отчаяния.
Тувинский: Оон өске үнер арга аңаа өлүмнүг болгу дег.
Русский: Любой другой выбор был бы губителен.
Тувинский: Ам чүгле чаңгыс аай удуртулга болгаш быжыг сагылга-чурум оларны камгалаар.
Русский: Теперь же спасет только твердое единоначалие и воинский порядок.
Тувинский: Шеригни удуртурунуң кандыг чажыттарын, бөдүүн дайынчыны-даа, улуг тойонну-даа тиилелгеге эккээр, бүгү чон билип, үнелептер кандыг аргаларны тып ап болурул?
Русский: Как нащупать те нити управления войском, те скрепы, которые вели бы к победе и рядового нукера, и большого
тойона и понимались бы каждым человеком из народа?
Тувинский: А татарлар-биле дайын мурнунда Улуг Чөвүлелге тойоннар шуптузу кажан татар шериглерни бүрүнү-биле узуткаваанда үптээшкин кылбас, а кым дужаалды хажыдар болдур, ону саттыныкчы чорукка деңнеп, ялалаар деп дугуржуп алган турган.
Русский: Вот перед войной с татарами на Большом совете все в кругу тойонов уговорились не начинать грабежа, пока не будет уничтожено все войско татар полностью, а каждый, кто нарушит приказ, будет приравнен к предателю и казнен.
Тувинский: А херек кырында чүү болганыл?
Русский: Что же получилось?
Тувинский: Улуг тойоннар боттары-ла Алтан, Хучар, Дарытай олар, өлүг секче халышкан дилгилер дег, чүү-хөө үп-сеп бодап, халыжа берген болгай.
Русский: Сами великие тойоны Алтан, Хучар, Дарытай не совладали с алчбой, бросились, как смердящие песцы на падаль, собирать захваченное барахло!
Тувинский: Улуг дайынчыларны тиилелге соонда канчап ялалаар деп?
Русский: Как казнить великих воинов после победы?
Тувинский: Оларның бөлүп алган үп-севин хавырар ужурга таварышкан.
Русский: Пришлось отнять у них награбленное.
Тувинский: Аңаа олар хомудап, ол черден өскээр көжүп чоруй барганнар.
Русский: Они оскорбились этим, снялись с места и откочевали прочь.
Тувинский: Ажырымчы чорук мурнунга кандыг-даа дугуржулга күш чок болур-дур.
Русский: То есть всякие договоры в кругу не имеют силы перед страстью наживы.
Тувинский: Чүгле өлүм мурнунга коргуушкундан изиг баштар сергеп, тиилеттирбес чорукка чедирер.
Русский: Только страх перед неминуемой карой может прояснить горячие головы и не дать победе обернуться поражением.
Тувинский: Джэлмэ чоруптарга, хаан тойоннуң чугаалаан бодалдарын деңзилеп, өргээзинге аай-дедир кылаштагылаан.
Русский: Когда ушел Джэлмэ, хан, оценивая высказанную тойоном мысль, расхаживал по сурту.
Тувинский: Эки бодалдар, улуг тывыш: дайзын-биле арыннарын көрүшпейн, ону тиилеп алыры!
Русский: Славная мысль, великая находка: возможность крушить врага, не сходясь с ним лицом к лицу.
Тувинский: Кандыг-даа үеде, кайы-даа черге тулчуушкуннуң арга-хоргаларын тып алыры чугула.
Русский: Нужно лишь найти приемы битвы на любой местности и в любое время года.
Тувинский: Дүвүрелден хаан өргээзинден үнүп келген.
Русский: В волнении хан вышел за порог.
Тувинский: Эртенги хаяа кызып келген, кудай-дээр арыг көк – чуртталганың чугаалап ханмас чараш чүүлү.
Русский: Восход уже зарумянился, в небе проглядывала чистейшая синь – непостижимая красота жизни.
Тувинский: Каңдаашкынны билип каан база кым-бир кижиге тулааже октаттырыпкаш, бүгү кежи-биле сугну сиңирип алган пага дег, шак ынчаар эртенги сериин агаарны хаан киир тынып, дүнеки хевээр удаан шыңган эъттерин ууштаан.
Русский: Как лягушка, узнавшая засуху и брошенная кем-то в болотце, всей кожей впитывает влагу, так хан впитывал вечную утреннюю прохладу и потягивался, разминая умирающие ночью мышцы.
Тувинский: Соңгу чүкче ужуп чоруп турар дуруяаларның алгызын көк-көк дагларның уундан салгын-хат челбип эккеп турган.
Русский: Со стороны синих гор ветерок донес клики журавлей, улетающих на север.
Тувинский: Шак ол ужуушкуннарның чажыт чурумунуң дугайында хаан бир дугаар эвес бодап турары ол.
Русский: Не впервые задумался хан о тайне строгого порядка этих перелетов.
Тувинский: Ыракка чашкы чылдарында, ол, Джамуха болгаш Хасар олар дистиништир ушкан дуруяаларның соондан чечек шыпкан ховуга маңнажырлар.
Русский: В далеком детстве он, Джамуха и Хасар бежали по цветущей степи вслед за пролетающей журавлиной стаей.
Тувинский: Дуруяалар чаш оолдарның дужаалын билген чүве дег, дизииниң сөөлүнде ужуп чорааннарын мурнунче эрттирип алырлар ийик.
Русский: Журавли, словно бы вняв их детским приказам, перестраивали клин, пропуская вперед задних.
Тувинский: Ооң соонда, ол өзүп келгеш, боду бодунга ойлаттырган, сүрдүрген деп чүл дээрзин билгенде, кижилерниң сагыш-сеткилиниң чегейин, багын көргенде, дуруяаларны сактып кээр.
Русский: Потом, когда он вырос, узнал на своей шкуре, что значит быть гонимым и преследуемым, когда узнал всю меру людской гнусности и низости, он вспоминал журавлей.
Тувинский: Үе келир, бистер, сөөлгүлери бирги черге апаар бис...
Русский: Настанет день, когда мы, последние, станем первыми…
Тувинский: Шак ол хүн кээр!
Русский: Этот день настанет!
Тувинский: Шак ол сөөлгүзү биргизи болу бээр деп чүткүл кижиниң кошкак медерелинден канчап ыдыктыг чажытче шилчий бээрил?
Русский: Как проникнуть слабому человеческому разуму в божественную тайну этого стремления последних быть первыми?
Тувинский: Бойдустуң мөңге хоойлуларының чажыдын билип алырын кызыткан ажыы бар бе ынчаш?
Русский: И надо ли пытаться постичь непреложность вечных законов природы?
Тувинский: Дириг хүннүң адаанда аңгы-аңгы кайгамчык чараш черлер бис, ынчалза-даа караа тотпас кижи амытанга дөмей-ле эвээш, делгемнер чедишпес.
Русский: Сколько разнопрекрасных земель возлежат под живительным солнцем, но ненасытному человеку все мало, все не хватает простору.
Тувинский: Чилби-чазыйындан болгаш турамык болганындан ол дайын-чаадан, мессилдежиишкиннерден безин туруп могавас.
Русский: Он не устает от войн и раздоров, влекомый алчностью и подстрекаемый гордыней.
Тувинский: Биргилери сөөлгүлерин дорамчылаан, а сөөлгүлери биргилеринге көөр хөңнү чокталган.
Русский: Первые гнетут последних, последние ненавидят первых.
Тувинский: Карактыг кижилер чараш делегейни көрбейн чоруур, карактыг чорааш-ла олар чүгле боттарының күзелдерин көрүп чоруурлар, оозун бодаарга, олар караа көрбес кижилерден чүнүң-биле-даа ылгалбас-тыр.
Русский: Зрячие люди не видят чудесного мира, глядя на него, они видят лишь собственные желания, а значит, ничем не отличаются от слепых.
Тувинский: Чараш чүүлге эсти бээринден коргар болганындан карактарын ажыдар күзел кижилерде чок.
Русский: И человек не хочет открыть глаза для того, чтоб растворить себя в прекрасном.
Тувинский: Делегейде кижи дег хыдыкчы чок, бодунда болгаш бодун долгандыр дириг чүве бүрүзүн кырып кааптар.
Русский: Он идет в мир разрушителем, губя живое в себе и вокруг себя.
Тувинский: Ырадыр барган ажыы чок.
Русский: Далеко ходить не надо.
Тувинский: Дайзын-биле ол ам чаа чүгле дайылдажып доозулган, а Тайан-Хаан олче дайын чарлап кел чыдар.
Русский: Только-только расправился с врагами, а вот уже Тайан-хан идет сюда войной.
Тувинский: Тулчуушкунче кирер апаар, а чараш чүүл дугайында бодал-биле делегейни өскертип шыдавас сен.
Русский: Надо принимать бой, одними мыслями о прекрасном мир не изменишь.
Тувинский: Долгандыр мындыг турда, ону чүгле ок-боо-биле болгаш дайынчы уран чүүл-биле быжыглап болур.
Русский: Пока мир таков, его можно крепить только оружием и военным искусством.
Тувинский: Бир эвес баштыңчы мерген болгаш сүзүктүг болза, эрге-чагырга шыңгыы болган тудум, күрүнениң амыдыралы оожум-тайбың болур.
Русский: Чем сильнее власть, тем спокойнее жизнь в государстве, если правитель мудр и набожен.
Тувинский: Делегей черден дээрге четкен чада дег туттунган болур ужурлуг, шак ол чаданың адакы тепкииштеринде кижилер дээрде чурттакчыларны чагыргазы кылдыр санаар ужурлуг.
Русский: Мир должен быть построен, как лестница, от земли к небу, и те, кто на нижних ступенях этой лестницы, пусть считают иерархов небожителями.
Тувинский: Ынчан олар адакыларын куду көрбес апаар, ол чаданы аңдара каарындан олар коргарлар: чайлып болур сен.
Русский: Тогда у них не будет этого зуда ниспровержения, а страх не позволит им раскачивать лестницу: рискуешь сорваться.
Тувинский: Угаанныг кижи ол чаданы өрү бир салгал бурунгаар үнерин санап алыр, а чүгле оон ыраккы бир салгалы чаданың тепкииштерин өрү, диңмирээшкин болгаш кызаңнаашкын аңаа деткиишкинниң болгаш адааннажылганың чепсээ бар дээрже черден үнүп болур.
Русский: Умный рассчитает подъем по этой лестнице на поколения вперед, и лишь далекий его потомок сможет взойти по всем ступеням лестницы наверх, к небу, где молнии и гром небесный подчинятся ему как оружие поощрения и возмездия.
Тувинский: А амдыызында тойоннарның дужаалдарының ьодаргай болурун чедип алыр.
Русский: А пока нужно добиться предельной ясности отдаваемых тойонами приказов.
Тувинский: Олар допчу, тода, билдингир болур ужурлуг, ынчанмыже Хойдохой-биле таварылга ышкаш, дужаалды билиндир тайылбырлаар чылдак туруп кээр.
Русский: Они должны быть краткими, точными, понятными и недвусмысленными, иначе всегда найдется, как в случае с Хойдохоем, повод для отговорок из-за превратного толкования приказа.
Тувинский: Удуртулганың тынын чаңгыс кижи холунга тудуп алзын – Улуг Тойон...
Русский: А все нити управления пусть держит в руках один человек – Большой Тойон…
Тувинский: Өргээже кирер эжик аксында бир кижи хүндүткелдии-биле чөдүрген.
Русский: Кто-то вежливо кашлянул у входа в сурт.
Тувинский: Хаан оттуп келгениниң демдээ кылдыр база чөдүре каапкан.
Русский: Хан кашлянул тоже в знак того, что проснулся.
Тувинский: Тэмучин, мен-дир мен, Джэлмэ... – деп, дунук үнү-биле тойон кирип ора медээлээн, ооң үнүнден ол бо дүне удуваан-дыр деп чүвени хаан билип каан.
Русский: Тэмучин, это я, Джэлмэ… – осипшим голосом доложил, входя, тойон, и по этому голосу хан понял, что Джэлмэ не спал всю ночь.